kalixlouiis/myanmar-wikipedia-corpus huggingface dataset:
ဥပမာ ခမည်းတော် (၁၁၈)ကြိမ်၊ ယုံကြည် (၁၀၀)၊ လောက(၇၈)ကြိမ် ချစ်ခြင်း မေတ္တာ (၄၅)ကြိမ်၊ သက်သေခံ (၄၇)ကြိမ်၊ အသက် (၃၇)ကြိမ်အလင်း (၂၄)ကြိမ်သုံးထားသည်။
တခုမှတ်သားစရာမှာ ရှင်ယောဟန်သည် ကိန်းဂဏန်း(၇)နှင့် ပတ်သက်သောနံပါတ် များကိုအယူရှိသည်။
ထိုကိန်းဂဏန်းကိုပြည့်စုံခြင်းအဓိပ္ပာယ်အဖြစ်ကောက်ယူထားသည် (က ၂:၁-၃)ကိုကြည့်ပါ။
ဤခရစ်ဝင်ကျမ်းတွင်လည်း ဘုရားသခင် ဝိညာဉ်တော်သည် ယေရှုခရစ်တော်အား ပြည့်စုံ ခြင်းကိန်းဂဏန်းဗျာဒိတ်တော်အဖြစ် ရေးထားသည်။
ရှင်ယောဟန်ခရစ်ဝင်ကျမ်းမှ ငါသည် ဟူသော စကားသည် တခုနှင့်တခု ဆက်စပ်နီးနွယ် နေသည်ကို တွေ့ရသည်။
အသက်မုန့် (၆:၃၅-၄၁၊ ၄၈:၅၁) လောကအလင်း (၈:၁၂၊ ၉:၅) တခါးပေါက် (၁၀:၇-၉) ကောင်းသောသိုးထိန်း (၁၀:၁၁-၁၄) ထမြောက်ခြင်းနှင့် အသက် (၁၁:၂၅)၊ သမ္မာတရားနှင့် အသက် (၁၄:၆) အနွယ် (၁၅:၁-၅)။
ငါနှင့် ရင်းနှီးဆက်စပ်မှုနည်းသော စကား (၇)မျိုးကိုလည်းတွေ့ရ သည်။
ဥပမာ (၄:၂၆၊ ၆:၂၀၊ ၈:၂၄-၂၈၊ ၅၁၊ ၁၃:၁၉၊ ၁၈:၅-၈)နောက်ဆုံးကျမ်းညွန်းသည် တဆက်တည်း ဖြစ်သည်။
အခန်း (၆)တွင်ပါရှိသောအသက်မုန့် သည်ဂရိဝေါဟာရတွင် မုန့်၊ မုန့်လုံးဟုအနက်ရ၍ ကိန်းကဏန်း(၇)နှင့် ဆိုင်သည်။
(၂၁)ကြိမ်သုံးထားသည်။
ထို့အပြင် ကောင်းကင်အသက်မုန့် ဟူသော ဝေါဟာရကို (၇)ကြိမ်တိတိသုံးထားသည်။
ရှင်ယောဟန်၏ စာမူကို ဖတ်ရှုပြီးကြသည့်အတိုင်းခရစ်တော် တည်းဟူသော ဘုရားသား တော်ကို ယုံကြည်ရမည့်အကြောင်းနှင့် ထိုသို့ ယုံကြည်သူတိုင်းသည် ထာဝရအသက်ရကြမည် (၂၀:၃၁) ဟူသော ကျမ်းပိုဒ်အတိုင်း ယုံစားစေချင်သည်။
စကားချီ ဘုရားသခင်၏ သားတော် ပထမအကြိမ်ကြွလာခြင်း (၁:၁-၁၈) ၂။
ဘုရားသားတော်၏ ပထမဆုံးအမှုတော်ဆောင်ခြင်း (၁:၁၉-၄:၅၄) ၃။
ဘုရားသားတော်၏ ဒုတိယနှစ် အမှုတော်ခရီး (အခန်း ၅) ၄။
ဘုရားသားတော်၏ တတိယနှစ် အမှုတော်ခရီး ဂါလိလဲ (အခန်း ၆) ၅။
ဘုရားသားတော်၏ တတိယနှစ် အမှုတော်ခရီးယေရုရှလင် (အခန်း ၇:၁-၁၀:၃၉) ၆။
ဘုရားသားတော်၏ တတိယနှစ် သာသနာအမှုတော်၊ ပေရိယ (၁၀:၄၀-၁၀:၅၇) ၇။
ဘုရားသားတော် မိမိအစီအစဉ်ဖြင့် အမှုတော်ပြခြင်း (အခန်း ၁၂-၁၇) ၈။
ဘုရားသားတော်၏ ဝေဒနာနှင့် အသေခံတော်မူခြင်း (အခန်း ၁၈-၁၉) ၉။
ဘုရားသားတော်အောင်ပွဲခံခြင်း (အခန်း ၂၀) ၁၀။
နှုတ်ဆက်စကား၊ ဘုရားသားတော်ရှင်ပြန်ထမြောက်ခြင်း (အခန်း ၂၁) TAGS: ရှင်ယောဟန်ခရစ်ဝင် ကိုးကား Category:သမ္မာကျမ်းစာ Category:ခရစ်ယာန်စာပေ Category:ခရစ်ယာန်ဘာသာ။
ဓမ္မသစ်ကျမ်းရှိ အရေးပါသော ကျမ်းတစ်အုပ်ဖြစ်သည့် တမန်တော်ဝတ္ထု (အင်္ဂလိပ်: Acts of the Apostles) သည် ခရစ်ယာန် အသင်းတော်ဦး၏ သမိုင်းကို မှတ်တမ်းတင်ထားသော ကျမ်းဖြစ်သည်။
ဤကျမ်းသည် ခရစ်ဝင်ကျမ်းပါ သခင်ယေရှု၏ အသက်တာနှင့် ဩဝါဒကျမ်းများပါ အသင်းတော်များသို့ ပေးသောစာများအကြား ပေါင်းကူးတံတားသဖွယ် ဖြစ်သည်။
thumb|ကျူပင်စာရွက်ပေါ်က ရေးသားထားသော တမန်တော်ဝတ္ထု အခန်းကြီး ၂၆:၇-၈ ပါဝင်သော Papyrus 25 စာရွက် (အေဒီ ၂၅၀ ဝန်းကျင်) သန့်ရှင်းသော ဝိညာဉ်တော်၏ လုပ်ဆောင်မှုဖြင့် သတင်းကောင်းသည် ယေရုရှလင်မှ ကမ္ဘာမြေ အစွန်အဖျားတိုင်အောင် ပျံ့နှံ့သွားပုံကို ဤကျမ်းက မီးမောင်းထိုးပြသည်။
အောက်ပါ အခန်းများတွင် တမန်တော်ဝတ္ထု၏ ဝိသေသလက္ခဏာများ၊ ကျမ်းရေးသူ၊ အချိန်ကာလ၊ နောက်ခံသမိုင်းနှင့် ရည်ရွယ်ချက်၊ ပါဝင်သော အချက်များ စသည်တို့ကို လေ့လာနိုင်မည် ဖြစ်သည်။
စံတော်မီ ဝိသေသလက္ခဏာ တပည့်တော်များ၏ တမန်တော်ဝတ္ထုသည် တန်ခိုးမှုတ်သွင်းထားသည့် တစ်ခုတည်းသော အသင်းတော်သမိုင်းဖြစ်သည်။
ကနဦး ယုံကြည်သူများ၏ အသင်းတော်သမိုင်း၊ အသင်းတော်အခြေခံဇစ်မြစ်လည်းဖြစ်သည်။
ကျမ်းစာတအုပ်လုံးနီးပါး ရှင်လု ကာလုပ်ဆောင်ချက်ဖြစ်၍ ရိုးရာထုံးတမ်းစဉ်လာများ အနည်းငယ်ထပ်ထည့်ထားသည်။
ဤကျမ်းစာမရှိလျှင် အသင်းတော်သည်လည်း ဖရိုဖရဲဖြစ်နိုင်သည်။
ခရစ်ဝင်ကျမ်းများထဲမှ သခင်ဘုရား၏ အမှုတော် ဆောင်ချက်များကို ဩဝါဒများနှင့် ဆက်စပ်ပေးသောကျမ်းစာဖြစ်သည်။
ပစ်မှတ်ပရိသတ်နှင့် ကျမ်းစာ၏ ရည်ရွယ်ချက်များအပြင် အခြားသိသင့်သိအပ်သည်များကိုလည်း တမန်တော်များက အဖြေပေးကြသည်။
ကျမ်းစာသည် ခရစ်တော်သက်တော်စဉ်နှင့် ဩဝါဒကျမ်းပါ ခရစ်ယာန်အသက်တာကို ဆက်စပ်ပေးသော ပေါင်းကူးတံတားဖြစ်ရုံသာမက။
1 ယုဒထုံးစံနှင့် ချိတ်ဆက်လည်းဖြစ်သည်။
ဤဝတ္ထု၏ အဓိကအချက်မှာ ယေရုရှလင်၊ အယူသီးသော ယုဒအုပ်စုကွက်ကလေးကို ဗဟိုပြု၍ ကမ္ဘာအနှံ့မြို့ပြကျေးလက်မကျန်အောင် ယုံကြည်လက်ခံဖို့ ပျံ့နှံ့စေခြင်းဖြစ်သည်။
ကျမ်းရေးသူ ရှင်လုကာ ခရစ်ဝင်ကျမ်းနှင့် တမန်တော်ဝတ္ထု ရေးသားသူသည် တဦးတယောက်တည်း ဖြစ်သည်ဟု ခံယူကြသည်။
ခရစ်ဝင်တတိယကျမ်း ရှင်လုကာ ရေးသည်ဟု ခံယူလျှင် တမန်တော်ဝတ္ထုသည်လည်း ထိုရှင်လုကာဖြစ်သည်။
အပြင်ပန်းသဏ္ဌာန်အားဖြင့် တမန်တော်ဝတ္ထုသည် ခိုင်မာကျယ်ပြန့်စွာ ရေးသားထားသော ရှင်လုကာ၏ အစောပိုင်းလက်ရာ ဖြစ်သည်။
The anti Marcionite Prologue to Luk (c. 160-180) Muratorian Canon (c. 170-200) ကနဦးအသင်းတော်ဖခင်ကြီးများ Irenaeus, Clement of Alexandria, Tertullian နှင့် Origen များကလည်း ရှင်လုကာ၏ လက်ရာဟု ခံယူကြသည်။
အသင်းတော် သမိုင်းကြောင်းနှင့် ပတ်သက်၍လည်း Eusebius နှင့် Jerome တို့က သဘောတူဝန်ခံကြသည်။
အတွင်းသရုပ်နှင့် ပတ်သက်၍ ရှင်လုကာ လက်ရာ ဖြစ်ကြောင်း (၃)ချက် ပြသနိုင်သည်။
ကျမ်းစာ၏ အစပိုင်းတွင် စာရေးသူ၏ အစောပိုင်းအလုပ်ကို ပြသည်။
Theophilus ကိုလည်း ရည်ညွန်းသည်။
လု ၁:၁-၄ သည် ဤကျမ်း အစပိုင်းကို ဖော်ညွှန်းခြစ်ဖြစ်သည်။
စာရေးသားဟန်၊ အတွေး မမြင်၊ ဝေါဟာရ အသုံးအနှုန်းများသည် တမန်တော်များ၏ လုပ်ဆောင်ချက်ကို အသားပေး၍ သေးအဖွဲ ကိစ္စရပ် များစွာလည်း ရှင်လုကာကျမ်းနှင့် တူညီချက်များ ရှိသည်။
ကောရိန္သု ဩဝါဒစာနှစ်3စောင် ရှေ့နောက်ဆက်သကဲ့သို့ ရှင်လုကာခရစ်ဝင်ကျမ်းသည် အခြားခရစ်ဝင်သုံးကျမ်းထက် တမန်တော်ဝတ္ထုနှင့် ဆက်စပ်ပတ်သက်နေသည်။
ဒုတိယအချက်မှာ ဤကျမ်းစာရေးသူသည် ရှင်ပေါလုနှင့်အတူ4 ခရီးသွားလာသူဖြစ်ကြောင်း ထင်ရှားသည်။
“ကျွန်ုပ်တို့” ဟူသော စကားလုံးကို ၁၆:၁၀-၁၇၊ ၂၀:၅-၂၁:၁၈၊ ၁၇:၁- ၂၈:၁၆ တို့တွင် အထင်အရှားတွေ့ရသဖြင့် ဤကျမ်းစာရေးသူသည် ပေါလုနှင့်အတူ ရှိနေသောကြောင့် မှတ်တမ်းတင်နိုင်ခြင်းဖြစ်သည်။
တိုသို့မဟုတ်လျှင် “ငါ” အစား “ကျွန်ုပ်တို့” ဟူ၍ ပြောစရာ အကြောင်းမရှိ။
တတိယအချက်မှာ ပေါလု၏ လုပ်ဖော်ဆောင်ဘက်များ၏ အမည်နာမများကို တွေ့လေ့ရှိသည်။
ထိုသူများထဲတွင် စာရေးသူလည်း ပါဝင်ပြီး သူ့နာမည်စာရင်းကို မဖော်ပြသော်လည်း “စသည်တို့” “နှင့်အတူ” “ကျွန်ုတို့သည်” ဟု သုံးလေ့ရှိသည်။
5 ၃။
အချိန်ကာလ ဓမ္မသစ်ကျမ်းရှိ အခြားကျမ်းများထက် တမန်တော်ဝတ္ထုသည် အသင်းတော်သမိုင်းကြောင်းဖြစ်၍ ပိုမိုအရေးကြီးသည်။
အခြားကျမ်းများ၏ ရှေ့ဆောင်ကျမ်းတစ်ခုဖြစ်သည်။
တမ်န်တော်ဝတ္ထု ရေးသားသည့် ကာလကို (၃)မျိုး ဆိုကြရာ တစ်ခုသည် ဖြစ်နိုင်ဖွယ်ရာ မရှိဟု ငြင်းပယ်ကြသည်။
၂ ရာစုနှစ်ဟု ဆိုကြသည်။
ကျမ်းရေးသူလုကာသည် အေဒီ ၈၀၊ ၈၅ ခန့်ထိ ခက်ခဲစွာ နေခဲ့ရသည်။
ကျမ်းစာပညာရှင်အချို့က Josephus Antiquities (အေဒီ ၉၃) နှစ်ခေတ်ပြိုင် (၅-၃၆) ဟု ဆိုကြသည်။
သို့သော် အကျိုးအကြောင်း ဆီလျော် ခိုင်မာမှု မရှိ။
အများကမူ အေဒီ ၇၀-၈၀ အကြားတွင် ရေးသည်ဟု ယူဆကြသည်။
ဤအချက် ဖြစ်နိုင်ဖွယ် ရှိသည်။
အဘယ်ကြောင့်ဆိုသော် တမန်တော်ဝတ္ထုတွင် ထိုအကြောင်းထိ ပါဝင်သည်။
အခိုင်မာဆုံးအချက်မှာ ရှင်ပေါလု ရောမအကျဉ်:ထောင်တွင် ကျနေသည့်အချိန် ဖြစ်သည်။
အဘယ်ကြောင်းဆိုတော် တမန်တော်ဝတ္ထုတွင် ထိုအကြောင်းထိ ပါဝင်သည်။
ရှင်လုကာသည် တတိယမြောက်ကျမ်း ဆက်လက် ရေးသားချင်ပေမည်။
သို့သော်လည်း ဘုရားရှင် အလိုတော် မရှိသောကြောင့် အေဒီ ၆၃ မှ ၇၀ အကြား ဖြစ်အပျက်များသာ မှတ်တမ်း တင်နိုင်ခဲ့သည်။
မည်သို့ပင်ဖြစေ အောက်ပါအချက်များဖြင့် တွက်ကြည့်ကြရအောင်။
အီတလီဘုရင်ဆိုး နေရူးက ခရစ်ယာန်များကို ညှင်းပန်းနှိပ်စက်ပြီး ရောမြို့ မီးလောင်သည့်နောက်ပိုင်း (၆၄)၊ ယုဒများ ရောမအောက်မှ ကင်းလွတ်ချိန် (၆၆-၇၀)၊ ပေတရုနှင့် ပေါလု မာတုရခံရချိန် (၆၀ နောက်ပိုင်း)၊ ယုဒများနှင့် ဟေဗြဲခရစ်ယာန်များ သဲထိတ်ရင်ဖို ယေရုရှလင်မြို့ ပျက်သုဉ်းချိန် တို့ဖြင့် ဆန်ကာတင် တွက်ချက်ကြည့်လျှင် ရှင်ပေါလု ရောမတွင် ထောင်ကျနေချိန် အေဒီ ၆၂ သို့မဟုတ် ၆၃ ဖြင့်သည်ဟု ကောက်ချက်ချရသည်။
6 ၄။
နောက်ခံသမိုင်းနှင့် ရည်ရွယ်ချက် တမန်တော်ဝတ္ထုသည် ဘ၀လှိုင်းဒဏ်နှင့် ရုန်းကန် လှုပ်ရှားမှုများ ပြည့်နှက် နေသည်။
သန့်ရှင်းသော ဝိညာဉ်တော်က အသင်းတော် ထူပုံ၊ အသင်းတော်အား ဘိသိက် ပေးထားပုံနှင့် အပြင်သို့ တန်ခိုး ဆန့်ထုတ်ပုံများလည်း တွေ့ရသည်။
သန့်ရှင်းသော ဝိညာဉ်တော်၏ အံ့ဖွယ်တန်ခိုး လက်နက် ကရိယာ အသုံးပြုပုံ၊ အခက်အခဲ အတားအဆီးများ အောင်မြင်ပုံ၊ လူ့သဘာဝ ထုံးစံ မဟုတ်သော နည်းလမ်းများဖြင့် အသုံးပြုပုံ၊ အောင်ပွဲခံပုံများကို မော်ကွန်း တင်ထားသည်။
တမန်တော်ဝတ္ထုတွင် အတည်တကျ မရှိသေးကာလ၌ အသင်းတော်ကလေးများသို့ သတင်းကောင်း ရောက်ရှိပုံ၊ လူကိုယ်တိုင်ဖြင့် သတင်းကောင်း သယ်ဆောင်ကြပုံ၊ ဇာတ်လမ်းဆန်ဆန် စွန့်စားခဲ့ကြပုံများကို သရုပ်ဖော်ထားသည်။
မသာဖုံးအုပ်ထားသော ယုဒအစဉ်အလာ အဝတ်အစားများကို ချွတ်ခွာ၍ တပါးအမျိုးသားများနှင့် ခရစ်တော်တွင် တလုံးတဝတည်း ရှိပုံတို့ကို မှတ်တမ်း တင်ထားသော ကမ္ဗည်း မော်ကွန်းဖြစ်သည်။
ထို့ကြောင့် တမန်တော်ဝတ္ထုကို “ဣဇာက် နို့ဖြတ်သည့်ကာလ” ဟု တင်စား ခေါ်ဝေါ်ကြသည်။
ကျမ်းစာဖတ်ရှုသောအခါ ဘုရားသခင်၏ အမှုတော်၌ ဝိညာဉ်တော် ပါရှိပုံကို နှစ်ထောင်းအားရ ကြပေမည်။
တချိန်တည်းတွင် အပြစ်နှင့် စာတန်၏ သောင်းကျန်း ပုန်ကန်ပုံကိုလည်း တွေ့မြင်ရ ကြမည်။
ပထမ (၁၂)ခန်းတွင် ဣသရေလလူမျိုးများ အကြားသို့ ခြင်္သေ့ပမာ ရဲဝံ့စွာ ပေတရု အမှုတော် ဆောင်ပုံကို တွေ့ကြမည်။
အခန်း ၁၃ မှစ၍ ရှင်ပေါလု၏ တပါးအမျိုးသားများ အကြားတွင် မနားမနေ စိတ်အားထက်သန်စွာ အမှုတော် ဆောင်ပုံကို တွေ့ကြမည်။
တမန်တော်ဝတ္ထုသည် နှစ်ပေါင်း (၃၃)နှစ် ကာလကို ခြုံငုံသည်။
J.B.Phillip က “လူ့သမိုင်းတွင် နှိုင်းယှဉ်၍မရအောင် ကြီးစိုးသော ကာလတာဖြစ်သည်။
သာမန်လူသားများက သူတို့ရန်သူများကြားထိအောင် မျက်ရည်မျက်ခွက်နှင့် သွားရောက် ပြောကြရာ ကမ္ဘာကြီးပါ ဂျွမ်းထိုးမှောက်ခုံ ဖြစ်ကုန်သည်” ဟုဆိုသည်။
ယေရှုရှလင်အသင်းတော် (အခန်း ၁–၇) (က) ထမြောက်သော အရှင်သခင်၏ ဝိညာဉ်တော် ကတိ (၁:၁-၅) (ခ) တမန်တော်များရှေ့တွင် ကောင်းကင်ဘုံသို့ကြခြင်း (၁:၆-၁၁) (ဂ) ယေရုရှလင်တွင် တပည့်တော်များ ဆုတောင်းခြင်းဖြင့် စောင့်မျှော်ခြင်း (၁:၁၂-၂၆) (ဃ) ပင်တေကုတ္တေနေ့နှင့် အသင်းတော် မွေးဖွားခြင်း (၂:၁-၄၇) (င) ခြေဆွံ့သူ ကျန်းမာခြင်းနှင့် ဣသရေလများအား ပေတရုက ဆုံးမခြင်း (၃:၁-၂၆) (စ) ညှဉ်းဆဲနှိပ်စက်ခြင်းကြောင့် အသင်းတော် ကြီးထွားခြင်း8 (၄:၁-၇:၆၀) ၂။
ယုဒနှင့် ရှမာရိအသင်းတော်များ (၈:၁– (၉:၃၁) (က) ရှမာရိပြည်သို့ ဖိလိပ္ပု သာသနာ ခရီး (၈:၁-၂၅) (ခ) ဖိလိပ္ပုနှင့် အဲသယောပိ အမတ်မင်း (၈:၂၆-၄၆) (ဂ) တာရှုသား ရှောလု အသက်တာ ပြောင်းလဲခြင်း (၉:၁-၃၁)9 ၃။
ကမ္ဘာမြေတွင် အသင်းတော် ကုန်းဆုံးခြင်း (၉:၃၂၊ ၂၈:၃၁) (က) တပါးအမျိုးသားများသို့ ပေတရု သွန်သင် ဟောကြားခြင်း (၁:၁-၅) (ခ) အန္တိအုတ်တွင် အသင်းတော် ထူထောင်ခြင်း (၁:၁-၅) (ဂ) ဟေရုဒ်က ညှဉ်းပန်းနှိပ်စက်ခြင်း (၁:၁-၅) (ဃ) ပေါလု၏ ပထမဆုံး သာသနာပြု ခရီး၊ ဂလာတိသို့ (၁၂:၂၄ – ၁၄:၂၈) (င) ယေရုရှင်လင် အသင်းတော် ကောင်စီ (၁၅:၁-၃၅) (စ) ပေါလု၏ ဒုတိယ သာသနာ ခရီး၊ အာရှမိုင်းနားနှင့် ဂရိသို့ (၁၅:၃၆ – ၁၈:၂၂) (ဆ) ပေါလု၏ တတိယ သာသနာ ခရီး၊ အာရှမိုင်းနားနှင့် ဂရိပြည် (၁၈:၂၃ – ၂၁:၁၆) (ဈ) ရှင်ပေါလု ဖမ်းဆီး စစ်ဆေးခြင်း (၂၇:၁ – ၂၈:၁၆) (ည) ပေါလု အကျယ်ချုပ် ခံရခြင်းနှင့် ရောမရှိ ယုဒများထံ သက်သေခံခြင်း (၂၈:၁၇) Category:သမ္မာကျမ်းစာ Category:ခရစ်ယာန်စာပေ Category:ခရစ်ယာန်ဘာသာ ကဏ္ဍ:ဓမ္မသစ်ကျမ်းများ။
ရှင်ပေါလုစာစောင်များ၏ အဓိက ဥသျှောင် ဖြစ်သည့် ရောမဩဝါဒစာသည် ဘုရားရှင်၏ နှုတ်ကပတ်တော်ကို နည်းစနစ် ကျနစွာ ဖော်ပြသော ကျမ်း ဖြစ်၍ ဓမ္မသစ်ကျမ်းတွင် အရေးပါ အခိုင်မာဆုံးသော ကျမ်း ဖြစ်သည်။
သမိုင်းကြောင်းအရလည်း ဓမ္မသစ်ကျမ်းကို လွှမ်းမိုးသည်။
John Calvin က “ဤကျမ်းစာကို နားလည် သဘောပေါက်လျှင် ကျမ်းစာအုပ် တအုပ်လုံး နားလည်သွားမည်” ဟု ဆိုထားသည်။
ဤကျမ်းတွင် ဧဝံဂေလိတရား နှံ့စပ်သည်။
သခင်ယေရှု့ခရစ်တော်ကို ယုံကြည်ခြင်းဖြင့် ကယ်တင်ခြင်း ရရှိကြောင်း၊ ကောင်းမှု ကုသိုလ်ဖြင့် ကယ်တင်ခြင်း မရကြောင်း နားလည်ကြသည်။
စံတော်မီ ဝိသေသလက္ခဏာ ရောမဩဝါဒစာသည် ရှင်ပေါလုစာစောင်များ၏ အဓိက ဥသျှောင် ဖြစ်သည်။
ရောမအရောက်တွင် တမန်တော်ဝတ္ထု ပြီးဆုံးသွားသည်။
ရောမအသင်းတော်သို့ သွားရောက် မလည်ပတ်မီ အသင်းတော်သို့ ဩဝါဒစာသည် ဘုရားရှင်၏ နှုတ်ကပတ်တော်ကို နည်းစနစ် ကျနစွာ ဖော်ပြသော ကျမ်း ဖြစ်၍ ဓမ္မသစ်ကျမ်းတွင် အရေးပါ အခိုင်မာဆုံးသော ကျမ်း ဖြစ်သည်။
သမိုင်းကြောင်းအရလည်း ရောမဩဝါဒကျမ်းသည် ဓမ္မသစ်ကျမ်းကို လွှမ်းမိုးသည်။
ဩဂတ်စတင်းသည် ရော ၁၃ နှင့်၁၄ ကို အေဒီ၁၈၀ တွင် ဖတ်ရှု့ခြင်းဖြင့် အသက်တာ ပြောင်းလဲခဲ့သည်။
ပရိုတက်စတင်း ပြန်လည်ပြုပြင်ရေး သမား မာတင်လူသာသည်လည်း နောက်ဆုံးတွင် ဘုရားသခင်၏ ဖြောင့်မတ်ခြင်းကို သဘောပေါက် သွားသည်။
“ယုံကြည်ခြင်းဖြင့် အသက်ရှင်သည်။
” (၁၅:၁၇) ဟု ခံယူ သွားသည်။
John Wesley သည် ၁၇၈၃ ခုနှစ်တွင် လန်ဒန်မြို့ အယ်စကိတ်လမ်းရှိ Moravian Church ၌ မာတင်လူသာ၏ ရောမဩဝါဒ အနက်ဖွင့်ကျမ်းကို ဖတ်ရှု့ခြင်းဖြင့် ကယ်တင်ခြင်း စိတ်ချမှု ရသွားသည်။
ကျမ်းရေးသူ မကောင်းမြင်ဝါဒ ရှိသူများက ရောမဩဝါဒကျမ်း ရေးသူသည် တပါးအမျိုးသား ဖြစ်ရမည်ဟု ခံယူခဲ့ကြသည်။
သိုဖြစ်လင့်ကစား အတိုက်အခံ အမြင် ရှိသူများထဲမှ Marcion သည် ပေါလု လက်ရာ ဖြစ်ကြောင်း ဦးစွာ ဝန်ခံလာသည်။
ထို နောက်ပိုင်းတွင် ရှေးရိုးဝါဒီ အယူ ရှိသူများ Clement of Rome, Ignatius, Justin Martyr, Polycarp, Hipolytus နှင့် Irenaeus တို့က အသိအမှတ် ပြုလာကြသည်။
The Muratorian Canon ကလည်း ပေါလု လက်ရာ ဖြစ်ကြောင်း လက်ခံသည်။
အပြင်ပန်း လက္ခဏာကို ကြည့်ခြင်းအားဖြင့် ပေါလု၏ လက်ရော ဖြစ်ကြောင်း ခိုင်လုံသည်။
ဓမ္မ အယူအဆ၊ ဝေါဟာရနှင့် ဝိညာဉ်ရေးရာ ရှု့ထောင့်များအရ ပေါလု၏ အာဘော်များ ဖြစ်သည်။
ရှင်ပေါလု၏ လက်ရာ ဖြစ်ကြောင်း (၁:၁) တွင် စတင် တွေ့ရှိရသည်။
သို့သော် ထို အပိုဒ်လေးနှင့် မလုံလောက်သေးပါ။
ထို ထက် ခိုင်မာသော (၁၅:၁၅-၂၀) ကျမ်းပိုဒ် ရှိသေးသည်။
အကြောင်းအရာ အမျာစုသည် တမန်တော်ဝတ္ထုနှင့် ဆက်စပ်သည်။
ဥပမာ အားဖြင့် သန့်ရှင်းသူ ဂါယု၊ ဧရတ္တုတို့ စုရုံးခြင်းသည် ရောမ အသင်းတော် အတွက် ရေရှည် စီမံကိန်း ကြိုတင် ရေးဆွဲခြင်း ဖြစ်သည်။
တေရတိသည် ပေါလု၏ လက်သုံး (၁၆:၂၂) ဖြစ်သည်။
အချိန်ကာလ ဤကျမ်းစာသည် ကောရိန္သုဩဝါဒ ပထမ စာစောင်နှင့် ဒုတိယ စာစောင် အကြား ကာလတွင် ရေးသားခြင်း ဖြစ်သည်။
အဘယ်ကြောင့်ဆိုသော် ယေရုရှလင်ရှိ ဆင်းရဲချို့တဲ့သော သန့်ရှင်းသူများ အကြောင်း ပါဝင်သည်။
ကင်ခြေ (၁၆:၁) ကောရိန္သု သင်္ဘောဆိပ်မြို့ အကြောင်းနှင့် အခြား အကြောင်းအရာ အသေးစိတ်များသည် ကောရိန္သုကို အခြေခံသည်။
ပေါလုသည် ထိုနေရာတွင် (၃) လသာ နေခွင့် ရခဲ့သည်။
ထို ကာလ အတွင်းတွင် ရေးသားခြင်း ဖြစ်ပေမည်။
အချိန်ကာလအားဖြင့် အေဒီ ၅၆ ခုနှစ် ဖြစ်သည်။
နောက်ခံသမိုင်းနှင့် ရည်ရွယ်ချက် ရောမမြို့သို့ မည်သို့ ခရစ်ယာန်ဘာသာ ရောက်ရှိ ခံသနည်း။
အသေအချာ မပြောနိုင်ပါ။
ဖြစ်နိုင်ခြေ ရှိသည်မှာ ရောမမြို့ရှိ ယုဒလူမျိုးများသည် ပင်တေကုတ္တေနေ့တွင် ယေရုရှလင်မြို့၌ ရှိနေကြပေသည်။
(တ ၂:၁၀ ကို ကြည့်) ထိုသူများက သန့်ရှင်းသောဝိညာဉ်တော်၏ မင်္ဂလာသတင်းကို သယ်ဆောင် သွားကြ၍ သက်သေခံကြခြင်း ဖြစ်နိုင်သည်။
ကာလအားဖြင့် အေဒီ ၃၀ ဖြစ်သည်။
ပေါလုသည် ဤစာကို မရေးသားမီ ကာလတွင် ရောမမြို့သို့ တစ်ခါမှ မရောက်ဘူးပါ။
နောက် (၂၆) နှစ် ကြာမှသာ ရောက်သည်။
သို့သော် ရောမတွင် ခရစ်ယာန် ယုံကြည်သူ အနည်းငယ် ရှိကြောင်း (အခန်း၁၆) သိသည်။
ထို ကာလသည် ခရစ်ယာန်များ ညှဉ်းပန်းနှိပ်စက်ခြင်း ခံရသည့် ကာလ ဖြစ်သောကြောင့် ခရစ်ယာန်များသည် ခြေသလုံး အိမ်တိုင် လုပ်နေရသည်။
ပြေးရင်း လွှားရင်း ရောက်လေရာမှာ နှုတ်ကပတ် တော် ဟောကြသည်။
သက်သေခံကြသည်။
ရောမ အသင်းတော်ရှိ ခရစ်ယာန်များသည် ယုဒလူမျိုးနှင့် တပါးအမျိုးသားများ ဖြစ်သည်။
ပေါလုသည် သူ မျှော်လင့်ထားသည့်အတိုင်း အေဒီ ၆၀ ခုနှစ်တွင် ရောမသို့ ရောက်ရှိသည်။
သို့သော် မျှော်လင့်ချက် အတိုင်း မဟုတ်။
ယေရှုခရစ်တော်သို့ အကျဉ်းသား ဘဝဖြင့် ရောက်ရှိသည်။
ရောမမြို့သည် အဆင့်အတန်း မြင့်မားသည်။
မယုံကြည့်သူများ အတွက် အပြစ်ထဲတွင် မွေ့လျော် သာယာ ကောင်းသော နေရာ ဖြစ်သည်။
ဘုရားသခင်၏ ကယ်တင်ခြင်း မျိုးစေ့ ကြဲရန် လိုအပ်သော နေရာကောင်း ဖြစ်သည်။
ယုံကြည်သူ အသစ်များသည် ခရစ်တော်ကို သက်သေခံကြသည်။
သန့်ရှင်းသောဝိညာဉ်တော်၌ အောင်ပွဲ ဆင်နွှဲကြသည်။
ရင့်ကျက်သော ယုံကြည်သူများကလည်း ခရစ်ယာန် ယုံကြည်ခြင်း ခံယူချက်၊ ရူပါရုံ အမြင်နှင့် လက်တွေ့ အသက်တာများဖြင့် မကုန်မခမ်းနိုင်အောင် အလင်းပေးကြသည်။
ဤဩဝါဒစာကို ပေါလုက အမည်မသိ လူတဦးနှင့် စကားပြောပုံစံဖြင့် ရေးထားသည်။
ပေါလုသည် ဧဝံဂေလိဆရာ ဖြစ်သည်နှင့်အညီ ပရိသတ်၏ ပဲ့တင်သံကို ကြားသိလိုသည်။
တမန်တော်ကြီးက တစ်ယောက် ပြီး တစ်ယောက် မေးမြန်းသည်။
ထိုသို့ မေးမြန်း ပြောဆိုပြီးသောအခါ ပေါလုသည် ဘုရားသခင်၏ ကျေးဇူးတော်ကို အဓိကထား၍ သွန်သင် ဆွေးနွေးသည်။
တစ်ခါတရံ ပစ်မှတ် ပရိသတ်အား ရှင်းလင်းစွာ ပြောပြသည်။
တစ်ခါတရံ မြှုပ်ထားသည်။
သို့သော် ထုတ်ဖော် သည်ဖြစ်စေ၊ မြှုပ်ထားသည်ဖြစ်စေ ဧဝံဂေလိတရား နှံ့စပ်သည်။
ရောမဩဝါဒကျမ်းကို အချက် (၁၂)ချက်ဖြင့် လေ့လာရသည်။
(၁) ဩဝါဒစာ၏ အဓိက ရည်ရွယ်ချက်က ဘာလဲ (၁:၁၊၁၅-၁၆)၊ (၂) ဧဝံဂေလိသတင်းကောင်း ဆိုသည်မှာ ဘာလဲ (၁:၁-၁၇)။
(၃) လူများသည် ဧဝံဂေလိ သတင်းကောင်းကို ကြားသိရန် ဘာကြောင့် လိုအပ်သနည်း (၁:၁၈-၃၂၀)။
(၄) မယုံကြည်သူ ဘုရားမဲ့ တရားမဲ့သမားများသည် ဘုရားသခင်၏ ဖြောင့်မတ်ခြင်းကို မည်သို့ ခံယူနိုင်သနည်း (၃:၁၂-၃၁)။
(၅) ဧဝံဂေလိသတင်းကောင်းသည် ဓမ္မဟောင်းကျမ်းနှင့် ရှေ့သွားနောက်လိုက် ညီပါသလား (၄:၁-၂၅)။
(၆) ယုံကြည်သူများ၏ အသက်တာတွင် ဖြောင့်မတ်စင်ကြယ်ခြင်းသည် မည်သို့ အကျိုးပြုပါသနည်း (၅:၁-၂)။
(၇) ကယ်တင်ခြင်း ရရှိသူသည် အပြစ်လုပ်နိုင်ပါသလား (၆:၁-၂၃)။
(၈) ခရစ်ယာန်နှင့် ပညတ်တော်များသည် မည်သို့ သဘောထားရမည်နည်း (၇:၁-၂၅)။
(၉) စင်ကြယ်သော အသက်တာကို မည်သို့ ရရှိနိုင်သနည်း (၈:၁-၁၉)။
(၁၀) ယုဒလူမျိုးနှင့် တပါးသော အမျိုးသားများ အား ကယ်တင်ခြင်း ကတိတော်အား ဖျက်ဆီးခြင်းလား (၉:၁-၁၁:၃၆)။
(၁၁) ဖြောင့်မတ်စင်ကြယ်ခြင်း ရရှိသွားသော ယုံကြည်သူများသည် မိမိ နေ့စဉ် အသက်တာကို မည်သို့ ရှင်သန်ရမည်နည်း (၁၂:၁၊၁၆:၂၇)။
မေးသင့် မေးအပ်သော မေးခွန်းများကို ဤကျမ်းစာတွင် အဖြေပေးထားသည်။
ဥပမားအားဖြင့် ပထမ မေးခွန်း ဖြစ်သော ဤကျမ်းစာ၏ ရည်ရွယ်ချက်သည် ဘာလဲ ဟူသော မေးခွန်းကို မဆိုင်းမတွ ဖြေပါသည်။
“ဧဝံဂေလိသတင်းစကား” ဖြစ်သည်။
ထို အဖြေစကားကို ပထမပိုင်း (ငယ် ၁၊၉၊၁၅၊၁၆) တွင် (၄)ကြိမ် တိုင်တိုင် တွေ့ရသည်။
ထို မေးခွန်းနှင့် မီးခိုးကြွက်လျှောက်လိုက်၍ “ဧဝံဂေလိသတင်းကောင်း” ဆိုသည်မှာ ဘာလဲ ဟု လိုက်ပါလာသည်။
“သတင်းကောင်း” ဟု ဆိုသည်။
သတင်းကောင်း ဟူသော ဝေါဟာရကို (ငယ်၁-၃၇) တွင် (၆) ကြိမ်း ရှင်းပြထားသည်။
(၁) သတင်းကောင်း၏ အရှင်သည် ဘုရားသခင် (ငယ် ၁) (၂) ဓမ္မဟောင်း ပရောဖက်များ၏ ပရောဖက်ပြုချက် (ငယ် ၂) (၃) သတင်းကောင်း ဆိုသည်မှာ ဘုရားသားတော် သခင်ယေရှု အကြောင်း (၄) ဘုရားသခင်၏ ကယ်တင်ခြင်း တန်ခိုးတော် (ငယ်၁၆) (၅) ယုဒလူမျိုး၊ တပါးသော လူမျိုး ဟူ၍ မခွဲခြားပါ။
လူသားတိုင်းနှင့် ဆိုင်သည် (ငယ်၁၆) (၆) ယုံကြည်ခြင်းဖြင့် ရရှိသည် (ငယ်၁၇)။
အထက်ပါ အကြောင်းအရာများသည် စာမြည်းသာ ဖြစ်သည်။
အသေးစိတ် အကြောင်းအရာများကို ဆက်လက် လေ့လာ ကြည့်ကြပါစို။
ယုံကြည်ချက် ဘုရားသခင်၏ သတင်းကောင်း (အခန်း ၁–၈) (က) သတင်းကောင်း မိတ်ဆက် (၁၁-၁၅) (ခ) သတင်းကောင်း အဓိပ္ပာယ် (၁၁၆-၁၇) (ဂ) တကမ္ဘာလုံးက ဧဝံဂေလိသတင်းကောင်း လိုအပ်ချက် (၁၁၈-၃၂၀) (ဃ) သတင်းကောင်း၏ အခြေအမြစ်နှင့် အဓိပ္ပာယ် (၃၂၁-၃၁) (င) သတင်းကောင်းနှင့် ဓမ္မဟောင်းကျမ်း ဆက်စပ်ခြင်း (အခန်း၄) (စ) သတင်းကောင်း၏ အကျိုးတရားများ (၅၁-၁၁) (ဆ) အာဒံ၏ အပြစ်အပေါ် တွင် ခရစ်ယာန် ယုံကြည်မှုက အောင်နိုင်ခြင်း (၅၁၂-၂၁) (ဇ) သတင်းကောင်းနှင့် အညီ စင်ကြယ်သော အသက်တာ (အခန်း၆) (ဈ) ယုံကြည်သူ အသက်တာနှင့် ပညတ်တရား (အခန်း၇) (ည) သန့်ရှင်းသော တန်ခိုးတော်ဖြင့် စင်ကြယ်သော အသက်တာ (အခန်း၈) ၂။
သတင်းကောင်း ဖြန့်ဝေခြင်း၊ သတင်းကောင်းနှင့် ဣသရေလ (အခန်း၉–၁၁) (က) ဣသရေလ၏ အတိတ်ကာလ (အခန်း၉) (ခ) ဣသရေလ၏ က ပစ္စုပန် (အခန်း၁၀) (ဂ) ဣသရေလ၏ အနာဂတ် (အခန်း၁၁) ၃။
ဧဝံဂေလိတရား ရှင်သန်ဖို့ တာဝန် ဝတ္တရား (အခန်း၁၂–၁၆) (က) တဦးချင်း၏ အထွဋ်အမြတ် (၁၂၁-၂) (ခ) )ဝိညာဉ်ဆု ကျေးဇူးဖြင့် ဆက်ကပ်ခြင်း (၁၂၃-၈) (ဂ) အဖွဲ့အစည်းနှင့် ဆက်ဆံရေး (၁၂:၉-၂၁) (ဃ) အုပ်စိုးသူ အစိုးရနှင့် ဆက်ဆံရေး (၁၃:၁-၇) (င) အချင်းချင်း ပြုအပ်သော ဝတ် (၁၃:၈-၁၄) (စ) အခြားသူများနှင့် ဆက်ဆံခြင်း (၁၄:၁-၁၅:၁၃) (ဆ) ပေါလု၏ စီမံကိန်း (၁၅:၁၄-၃၃) (ဇ) အခြားသူများအား အသိအမှတ် ပြု ဆက်ဆံခြင်း (အခန်း၁၆) Category:သမ္မာကျမ်းစာ Category:ခရစ်ယာန်စာပေ Category:ခရစ်ယာန်ဘာသာ ကဏ္ဍ:ဓမ္မသစ်ကျမ်းများ။
စံတော်မီ ဝိသေသလက္ခဏာ ကောရိန္တုဩဝါဒပထမစာစောင်သည် ပြဿနာထုပ်ဖြစ်သည်။
ကောရိန္သုအသင်းတော်မှ အမေဘုတ်၏ ချည်ခင်ရှုပ် အမှုထုပ်ဖြစ်သည်။
ယနေ့အသင်းတော် ပြဿနာများ၏ နမူနာယူစရာ ဖြစ်သည်။
အဆင့်အတန်းကွဲပြားခြားနားမှု၊ သူရဲကောင်းကိုးကွယ်မှုဝါဒ၊ အကျင့်စာရိတ္တဖောက်ပြား မှု၊ မူဝါဒတိုက်ပွဲ၊ ဝိဝါဟ သံဝါသပြဿနာ၊ သံသယအသက်တာ၊ ဝိညာဉ်ဆုကျေးဇူးဝါကြွားမှု အစရှိ သည့် ပြဿနာအိုးကြီးဖြစ်သည်။
ထိုအမှားအယွင်းများသည် အားလုံးပြဿနာချည်း ဖြစ်သည်။
အခန်းကြီး(၁၃)သည် အကောင်းဆုံး ကျမ်းချက် ဖြစ်သည်။
သမ္မာကျမ်းစကား မပီပြင်သော်လည်း၊ စာပေအဌကထာ အဖြာဖြာတွင် လင်္ကာ အမြောက်ဆုံးသော စာစကား၊ ပေစကားဖြစ်သည်။
အခန်း(၁၅)မှ ရှင်ပြန်ထ မြောက်ခြင်း၊ အခန်း(၁၁)မှ သခင်ဘုရား၏ ညစာပွဲတော် (ပွဲတော်မင်္ဂလာ)နှင့် အခန်း(၁၆)တွင် ပါရှိသော စေတနာသဒ္ဒါ အလှူငွေကောက်ခံခြင်းများသည် မှတ်သားနာယူဖွယ်ဖြစ်သည်။
ယနေ့ခေတ်ကာလနှင့်လည်း ဤစာစောင်ပါရှင်းပြချက်များနှင့် မကင်းလွတ်နိုင်ပါ။
လက်တွေ့ကျသော သင်ခန်းစာရတနာဖြစ်သည်။
ကျမ်းရေးသူ ကျမ်းစာပညာရှင်အားလုံးက ပေါလု၏ လက်ရာဖြစ်ကြောင်း၊ တညီတညွှတ်တည်း လက်ခံကြသည်။
အချို့ကျမ်းစာသုတေသီများက ကျမ်းစာနှင့်မထိုက်တန်အောင် ကြမ်းတမ်း ညစ်နွမ်းသည်ဟု ရှုတ်ချကြသော်လည်း ကျမ်းစာရေးသားသူ ကလောင်ရှင်အား အငြင်းမပွားကြပါ။
(​၁ကော၅:၉) သည် ပေါလုအားနားလည်မှုလွဲမှားစေနိုင်သည်ဟုယူဆကြသည်။
ပြင်ပလက္ခဏာဖြင့် ဤစာစောင်သည် ရှေးမဆွကပင် Clement of Rome (c.A.D. 95ခန့်) က အသိအမှတ်ပြုသည်။
“တမန်တော် ပေါလု ကောင်းကြီးပေးထားသောစာစောင်”ဟု သုံးနှုန်ထား သည်။
အခြားကနဦး ကျမ်းစာဆရာကြီးများဖြစ်သော Polycarp, Justin Martyr, Athenagoras, Irenaeus, Clement of Alexandria နှင့်Tertullian တို့ကလည်းအသိအမှတ်ပြုထားသည်။
Muratorian Canon နှင့် နောင်တွင် ဂလာတိတို့၏ Marcion’s Canon ဖြစ်လာသော Apostolicon ကလည်း စံတော်မီစာရင်းတွင် ရေးသွင်းထားသည်။
အတွင်းသရုပ်ကြည့်လျှင်လည်း ပိုမိုခိုင်လုံသည်။
ကျမ်းစာရေးသားသူကိုယ်တိုင်က (၁:၁:၊၁၆:၂၁) တွင် ပေါလုကိုယ်တိုင်ဖြစ်ကြောင်း၊ ဖော်ပြထားသည်။
(၁:၁၂-၁၇၊ ၃:၄၊၆၊၂၂)တို့က ပေါလု၏လက်ရာ ဖြစ်ကြောင်း၊ ဝန်ခံထားသည်။
တမန်တော်ဝတ္ထုတွင် ပေါလု၏အခန်းဘဏ္ဍာနှင့် လည်း ပတ်သက်တိုက်ဆိုင်သဖြင့် ပေါလု၏လက်ရာဖြစ်ကြောင်း၊ ပိုမိုခိုင်လုံစေသည်။
အချိန်ကာလ ဧဖက်မှ ရေးသားခြင်းဖြစ်ကြောင်း (၁၆:၈၊၉၊၁၉)တို့တွင် တွေ့ရသည်။
ထိုနေရာတွင် (၃)နှစ်တာမျှသာသနာပြုပြီးနောက်ပိုင်း နှစ်ဝက်ကျော် အေဒီ ၅၅ သို့မဟုတ် ၅၆ တွင် ရေးသားခြင်း ဖြစ်သည်။
အချို့ကျမ်းစာသုတေသီများက ထို့ထက်စောဖွယ်ရာရှိသည်ဟု ခန့်မှန်းကြသည်။
နောက်ခံသိုင်းနှင့်ရည်ရွယ်ချက် ရှေးကောရိန္တုမြို့သည် ဂရိပြည်တောင်ပိုင်း၊ အေသင်မြို့အနောက်ဘက်တွင် စီးပွားရေးအချက်အချာ ကျသေနေရာဖြစ်သည်။
အပြည်ပြည်ဆိုင်ရာ ကူးသန်းရောင်းဝယ်ရေး လမ်းဆုံဖြစ်သောကြောင့် လမ်းသွားလမ်းလားများ ပျားပန်းခတ်သော နေရာ ဖြစ်သည်။
လူစုံပန်းစုံ အကျင့်စုံ ဖြစ်သောကြောင့် အကျင့်စာရိတ္တ ပျက်ပြားသောပွဲရုံ ဖြစ်သည်။
ထို့ကြောင့် ကောရိန္သုအရပ်သားများ၏ အဓိကအကျင့် စာရိတ္တသည် ကာမဂုဏ်လိုက်စားခြင်း ဖြစ်သည်။
အချို့က Corinthiazomai ဟု နောက်ပြောင် ခေါ်သည်။
အဓိပ္ပာယ်မှာ အကျင့်စာရိတ္တကျဆင်း ညံ့ဖျင်းခြင်းဟု အနက်ရသည်။
ပေါလုသည် ဒုတိယ သာသနာ့ ခရီးစဉ်တွင် ကောရိန္သုသို့ ရောက်ခဲ့သည်(တ ၁၈)။
ရောက်ရောက်ခြင်း ပေါလု၏တဲချုပ် လုပ်ဖော်ကိုင်ဖက်ဖြစ်သူ ပြစ်ကိလနှင့် အာကုလတို့ထံတွင် တည်းခိုသည်။
ယုဒများက သူ့တရားအား လက်ခံကြသောအခါ တစ်ပါးအမျိုးသားနေအိမ်သို့ ပြောင်းနေသည်။
ထိုအကြားမှပင် ဝိညာဉ်များ ကယ်တင်ခွင့်ရသည်။
အသင်းတော် တည်ဆောက် နိုင်သည်။
ဧဖက်တွင် သုံးနှစ်မျှ အမှုတော်ထမ်းဆောင်ပြီး နောက်ပိုင်းတွင် ကောရိန္သုမှ စာတစောင် ရရှိသည်။
အသင်းတော်တွင် တကယ်အထိမခံ ရွှေပန်းကန်ပြဿနာ အခက်အခဲနှင့်ကြုံတွေ့ နေကြောင်း၊ ဖြေ၍ မဆုံးနိုင်သောမေးခွန်းများစွာ ဆင့်ကာဆင့်ကာ ပေါ်ထွန်းလာကြောင်း ရေးသားသည့်စာဖြစ်သည်။
ထိုစာကို ပြန်လည်ဖြေကြားသည့်စာသည် ကောရိန္သု ပထမဩဝါဒစာစောင် ဖြစ်လာသည်။
ဤကျမ်းစာစောင်၏ အဓိကရည်ရွယ်ချက်မှာ လူ့ဇာတိအသွေးအသား၊ လူ့အမြင်၊ လူ့အတွေး၊ လူ့စရိုက်နှင့် ရောစပ်စွပ်ဖက်နေသော အသင်းတော်ကို သုံးသပ်မီးမောင်းထိုးပြခြင်းဖြစ်သည်။
ထိုအကြောင်းကို Moffatt ကအသင်းတော်သည် လောကမှာရှိသော်လည်း လောကကြီးက ပိုင်ဆိုင်သည်မဟုတ်။
ယခုမှာ အသင်းတော်ထဲတွင် လောကီရောက်နေသည်။
ထိုသို့မဖြစ်သင့်ပါ” ဟုရေးထားသည်။
ပုံစံအမျိုးမျိုး၊ အသွင်အဖုံဖုံရှိသော ဤကျမ်းစာတွင် အသင်းတော်အကြောင်းကိုလေ့လာ ကြည့်ကြပါစို့။
နိဒါန်း (က) နှုတ်ခွန်းဆက်ခြင်း (၁:၁-၃) (ခ) ကျေးဇူးတော်ချီးမွမ်းြခင်း (၁:၄−၉) ၂။
အသင်းတော်တွင် ပစ်စလက်ခတ် ဖြစ်နေမှု (၁:၁၀–၆:၂၀) (က) ယုံကြည်သူများ စိတ်ဝမ်းကွဲပြားမှု (၁:၁၀-၄:၂၁) (ခ) ယုံကြည်သူများ အကျင့်စာရိတ္တပျက်ပြားမှု (အခန်း(၅) (ဂ) ယုံကြည်သူများအချင်းချင်းတရားစွဲဆိုကြခြင်း (၆:၁-၁၁) (ဃ) ယုံကြည်သူများအကျင့်စာရိတ္တလျှော့ရဲခြင်း (၆:၁၂-၂၀) ၃။
အသင်းတော် မေးခွန်းများအဖြေကားချက် (အခန်း ၇–၁၄) (က) အိမ်ထောင်ပြုခြင်းနှင့် တကိုယ်ရည်တကာယနေခြင်း (အခန်း ၇) (ခ) ရုပ်တုဆင်းတုပူဇော်သက္ကာများကို စားသုံးခြင်း (၈:၁-၁၁:၁) (ဂ) အမျိုးသမီးများဦးခေါင်းဖုံးခြင်း (၁၁:၂-၁၆) (ဃ) ပွဲတော်မင်္ဂလာ (၁၁:၁၇-၃၄) (င) ဝိညာဉ်ဆုကျေးဇူးအား အသင်းတော်တွင် အသုံးချရေး (အခန်း ၁၂-၁၄) ၄။
ရှင်ပြန်ထမြောက်ခြင်းကို လက်မခံသူများသို့ ဖြေကြားချက် (အခန်း ၁၅) (က) ရှင်ပြန်ထမြောက်ကြောင်းသေချာခြင်း (ခ) ရှင်ပြန်ထမြောက်ခြင်းကို ငြင်းပယ်သူများအား ချေပခြင်း(၁၅:၃၅-၅၇) (ဂ) ရှင်ပြန်ထမြောက်ြခင်းအကြောင်း နိဂုံးချုပ်ရှင်းလင်းချက် (၁၅:၅၈) ၅။
နောက်ဆုံးအကြုံပြုချက် (အခန်း၁၆) (က) အလှူငွေ (၁၆:၁-၄) (ခ) ပေါလု၏စီမံကိန်း (၁၆:၅-၉) (ဂ) နောက်ဆုံးတိုက်တွန်းချက်နှင့်နိဂုံးစကား (၁၆:၁၀-၂၄) TAGS: ကောရိ န္တု ဩဝါဒစာပဌမစောင် ကိုးကား Category:သမ္မာကျမ်းစာ Category:ခရစ်ယာန်စာပေ Category:ခရစ်ယာန်ဘာသာ။
စံတော်မီ ဝိသေသလက္ခဏာ အကယ်၍ ပထမအကြိမ် ဩဝါဒစာစောင်ကို ကျယ်ကျယ်ပြန့်ပြန့် လေ့လာ ပြီ ဆိုလျှင်ဒုတိယဩဝါဒစာစောင်သည် ပထမဩဝါဒစာ၏ စာကြွင်းမျှသာ ဖြစ်သည်။
သို့သော် အရေးကြီးသောအချက်များ ရှိတေသည်။
သရော်စကားများ ပါရှိသောကြောင့် အဓိပ္ပာယ် ဖွင့်ဆိုရန် ခက်ခဲသည်။
အင်္ဂလိပ်ကျမ်းမူ KJV နှင့်NKJV ကျမ်းမူများ တွင် လက်ရေးစာစောင်းဖြင့် ရေးသောစကား လုံးများသည် စိတ်လှုပ်ရှားစရာကောင်းသော ရသစာပေ အရေးအသားဖြစ်သည်။
ဤကျမ်းစာသည် ခက်ခဲနက်နဲသည်။
ကျမ်းပိုဒ်၏ အနက်အဓိပ္ပာယ်များသည် နားလည်ရန်ခက်ခဲသည်။
ထို့သို့ ဖြစ်ရခြင်းသည် အကြောင်း အမျိုးမျိုး ရှိသည်။
(၁)သရော်စာဖြင့် ရေးထားသဖြင့် အချို့နေရာတွင် သရော်ခြင်းလား၊ အတည်ပြောခြင်းလား ဝေခွဲ ရခက်သည်။
(၂) အချို့ နားလည်နိုင်ရန် ပေါလု၏ ခရီးစဉ်၊ အပေါင်းအသင်း၊ နောက်ခံ သမိုင်းနှင့် ရေးသားသည့် နေရာများ သိရှိမှသာလျှင် ဆက်စပ်တွေး ယူနိုင်သည်။
(၃)ဤစာသည် ပုဂ္ဂိုလ်ရေးဆန်ပြီး နှလုံးသည် ပွက်ကြားမှ ထွက်လာသော စကားများဖြစ်သည်။
ထို့ကြောင့် လွယ်လင့် တကူ နားလည်ရန်မလွယ်။
သို့သော် စိတ်ပျက်အားငယ်ဖွယ် မဟုတ်။
အဘယ်ကြောင့် ဆိုသော် သမ္မာကျမ်းတရား၏ အခြေခံသဘောထား ကိုမထိခိုက်စေပါ။
နောက်ဆုံးပြောရလျှင် ဤစာစောင်သည် နှစ်လိုဖွယ်ကောင်းသော ကျမ်းစာဖြစ်သည်။
လေ့လာပြီးပါက လေ့လာရကျိုးနပ်ကြောင်း လက်မထောင် နိုင်ပါမည်။
ကျမ်းရေးသူ ပေါလု၏ လက်ရာမဟုတ်ကြောင်း ငြင်းဝံ့သူ တစ်ယောက်မှ မရှိပါ။
သို့သော်လည်း အယူအဆ များကိုမူ ညစ်ညမ်းသည်ဟု ဟိုစပ်စပ် သည်စပ်စပ် ပြောသူမရှား။
မည်သို့ ပင်ဖြစ်စေ ကျမ်းတဆူဖြစ်လာခဲ့ပြီ။
ပြင်ပလက္ခဏာအားဖြင့် ပေါလု လက်ရာ ဖြစ်ကြောင်း ပထမဩဝါဒစာစောင်ထက် ခိုင်မာထင်ရှားသည်။
အံ့ဩစရာကောင်းသည်မှာClement of Rome ကအသိမှတ်မပြုခြင်းဖြစ်သည်။
Polycarp, Irenaeus, Clement of Alexandria,Tertullian နှင့် Cyprianတို့က အသိမှတ်ပြုကြသည် Marcionကလည်း ပေါလု၏ တတိယမြောက် လက်ရာ အဖြစ် ထောက်ခံထားသည်။
Muratorian Canon ကအေဒီ ၁၇၅ ခုနှစ်တွင် ရေးသားခြင်းဖြစ်သည်ဟု ဆိုသည်။
အတွင်းသရုပ်မှာ ပေါလု၏ အပြင်အဆင်အဖွဲ့အနွဲများ သာဖြစ်သည်။
ပထမဩဝါဒစ၊ ဂလာတိ၊ ရောမနှင့်တမန်တော် ဝတ္တုများ ကလည်း ပေါလုလက်ရာ အဖြစ် အတည်ပြု ထောက်ခံထားသည်။
ပထမဩဝါဒ စာစောင်နှင့် စာရေးသူအတူတူ ဖြစ်ကြောင်း အားလုံ:က အသိမှတ်ပြုကြသည်။
အချိန်ကာလ ပထမဩဝါဒစာစောင် ရေးသားပြီးနောက် တနှစ်အကြာတွင် ရေးသားခြင်းဖြစ်သည်။
မာကေဒေါန်ပြည် (အချို့ကျမ်းပိုဒ်များမှာ ဖိလ္လိပ္ပုမှာ ရေးသည် ဟု ယူဆကြသည်။
အေဒီ ၅၇ ဟု ဆိုသူများ လည်းရှိသည်။
Harnack ကမူ ၅၃ ဟုဆိုသည်။
နောက်ခံသမိုင်းနှင့် ရည်ရွယ်ချက် ဤဒုတိယဩဝါ ဒစာစောင် နှစ်လိုဖွယ်ကောင်းရ သည့်အကြောင်းရင်း တခုမှာ ပုဂ္ဂိုလ်ရေး ဟန်စာရေးခြင်း ဖြစ်သည်။
အခြားစာများထက် ပေါလု၏ စိတ်သဘောရင်း ကို ပိုမို နားလည်သိကျွမ်းခွင့်ရသည်။
သခင်ဘုရား၏အမှုတော်ကို အံ့ဖွယ်ကောင်းအောင် ဆက်ကပ်ပုံကို တွေ့မြင်ရသည်။
ဘဝ၏ အမြင့်ဆုံ: ဂုဏ်သိက္ခာကို မြည်းစမ်းခွင့် ရကြသည်။
အသံမထွက် နိုင်အောင် ပေါလု၏ ခံစားချက်ကို ဖတ်ရူရသည်။
သူကိုမကောင်းမြင် အပြစ်တင်တတ်သောသူများအား အဖြေစကားပုံ သည် တဖက်သားအား နှောင်းတမြေ့မြေ့ ခံစားစေသည်။
ခပ်ရှင်းရှင်း ပြောရလျှင် သူ့ဝိညဉ် ဆက်ကပ်ပုံကို ကျမ်းပိုဒ်တိုင်း၌ လှစ်ဟထားသည်။
ကောရိန္သုသို့ ပထမဦးဆုံ: ခရီးကို တမန်တော် ဝတ္တု(အခန်း၁၈) တွင် မှတ်တမ်းထိုးထားသည်။
ကောရိန္သုတွင် ပေါလု သည် အာကုလာ၊ ပြစ်ကိလ တို့နှင့် အတူ ရွက်ဖျင်တဲ ချုပ်လျက် တဖက်တွင် တရားစရပ်များ၌ နှုတ်ကပတ်တော် လိုက်လံဟောကြားသည်။
သိလနှင့် တိမောသေက ပေါလု အားကူညီ ပံ့ပိုးရန် မာကေဒေါနိ သို့ လိုက်လာ ကြသည်။